Dona'm les entitats que apareixen en el text següent:
Margarida Orfila Tudurí (Maó, Menorca, 10 de setembre del 1889 - Barcelona, 29 d'abril del 1970) va ser compositora, pianista i professora de música. De ben jove, la seva família es traslladà a viure a Barcelona. Estudià a l'Escola Municipal de Música de Barcelona amb Antoni Nicolau, Joan Lamote de Grignon i Lluís Millet (teoria) i Eusebi Daniel i Carles Pellicer (piano). Obtingué el 1904 el premi a les oposicions de l'últim curs de solfeig i el 1909 esdevingué la primera dona que acabà els estudis de contrapunt i fuga de l'Escola amb la qualificació de "Sobresaliente". Perfeccionà la formació amb el mestre Enric Granados, i exercí com a pianista fins al 1913, any en què es casà amb un company professor, Frederic Alfonso i Ferrer. El 1907 havia ingressat a l'Escola com a professora auxiliar de solfeig i teoria, i hi exercí més de cinquanta anys com a professora titular; la seva germana Carme, excel·lent violinista, també hi ensenyà. Com a compositora deixà una important col·lecció de peces per a piano, violí, orquestra i veu, que estrenaren els orfeons Català i Gracienc. El 1934 la fundació Patxot li concedí, ex aequo amb Xavier Montsalvatge, el prestigiós premi "Concepció Rabell". Amb el seu marit Frederic Alfonso i Ferrer, professor i director de l'Escola Municipal de Música de Barcelona, tingué cinc fills: Frederic, advocat i poeta; Margarida, pianista, compositora i professora de música; Joan, violinista i compositor; Francisco, violoncel·lista; i Carme, cantant casada amb el mestre Josep Poch i Garriga.
Margarida Orfila Tudurí : artista_o_autor, Maó : Entitat_Geopolítica, Menorca : Entitat_Geopolítica, Barcelona : Entitat_Geopolítica, Escola Municipal de Música de Barcelona : educació, Antoni Nicolau : artista_o_autor, Joan Lamote de Grignon : artista_o_autor, Lluís Millet : artista_o_autor, Eusebi Daniel : artista_o_autor, Carles Pellicer : artista_o_autor, Enric Granados : artista_o_autor, Frederic Alfonso i Ferrer : artista_o_autor, Carme : persona, Xavier Montsalvatge : artista_o_autor, Frederic : persona, Margarida : artista_o_autor, Joan : artista_o_autor, Francisco : artista_o_autor, Josep Poch i Garriga : artista_o_autor, fundació Patxot : organització